2010年冬季奧林匹克運動會葡萄牙代表團

2010年2月12號，加拿大温哥華舉辦冬季奧林匹克運動會，葡萄牙有派代表團參賽。今次係葡萄牙第六次參加冬奧。葡萄牙淨係派咗一個運動員參賽，佢叫丹尼·席爾瓦，參加咗越野滑雪嘅項目。佢參加嘅係15公里自由式嘅項目，佢排95名，即係包尾。

背景 
葡萄牙喺1912年第一次參加夏季奧運會，之後次次都有參加，1952年第一次參加冬奧，但係之後就斷斷續續咁參加，第二次參加係喺1988年，跟住1994年、1998年同2006年都有參加，但係1992年同2002年都無。所以今次溫哥華冬奧係佢哋第六次參賽。葡萄牙派出嘅代表團只有一個選手，就係越野滑雪運動員丹尼·席爾瓦。而佢亦都係2006年冬奧葡萄牙唯一一位參賽運動員。今次佢亦都係開幕典禮同閉幕典禮嘅持旗手。

越野滑雪 

參賽嘅時候席爾瓦36歲，4年前佢亦都代表葡萄牙參加冬奧。佢參加咗2月15號舉辦嘅15公里傳統式項目，完成時間係49分31秒，喺95名完成賽事嘅參賽者中佢排最尾，比金牌選手達廖·科洛尼亞慢16分鐘。

2010年冬季奧林匹克運動會代表團
各年冬季奧林匹克運動會葡萄牙代表團
2010年葡萄牙運動